આ સમગ્ર ઘટનાને કર્ણાટક રાજ્યા મહિલા આયોગે ખૂબ ગંભીરતાથી લીધી છે. તેમણે પોલીસ પાસે આ મામલે કેટલી કામગીરી કરવામાં આવી તેનો રિપોર્ટ માંગ્યો હતો અને સાથે જ અબુ આઝમી તથા ગૃહમંત્રી જી.પરમેશ્વરાના નિવેદનો પ્રત્યે પણ કડક વલણ અપનાવ્યું છે. રાષ્ટ્રીય મહિલા આયોગના અધ્યક્ષ લલિતા કુમારમંગલમે આ અંગે જણાવ્યું છે કે, આ બંન્ને નેતાઓના નામે આયોગ દ્વારા સમન બહાર પાડવામાં આવ્યું છે. તેમણે કહ્યું કે, કેટલાક લોકો સાવ વાહિયાત વાતો કરી રહ્યાં છે. જવાબદાર પદો પર બેઠેલા લોકો આવા નિવેદન આપે તે ખૂબ શરમજનક બાબત છે.